A KÖZSZOLGÁLATI TÖRVÉNYSZÉK ELSŐ TANÁCSA ELNÖKÉNEK VÉGZÉSE
2009. szeptember 29.
F‑18/05. RENV. sz. ügy
D
kontra
az Európai Közösségek Bizottsága
„Közszolgálat – Tisztviselők – Hatályon kívül helyezést követő visszautalás – Foglalkozási megbetegedés – A felperest érintő megbetegedés súlyosbodása foglalkozási eredetének elismerésére irányuló kérelem – A személyzeti szabályzat 73. cikke – Törlés – Költségek”
Tárgy: Az EK 236. cikk és az EA 152. cikk alapján benyújtott kereset, amelyben D az őt érintő és őt a besorolási fokozatának megfelelő
csoportba tartozó állás betöltésében akadályozó megbetegedés súlyosbodása foglalkozási eredetének elismerésére irányuló kérelmét
elutasító 2004. május 4‑i bizottsági határozat megsemmisítését kéri.
Határozat: Közszolgálati Törvényszék első tanácsának elnöke elrendeli az F‑18/05.RENV. sz., D kontra Bizottság ügy törlését a nyilvántartásból.
A Bizottság a saját, az Elsőfokú Bíróság és a Közszolgálati Törvényszék előtti eljárásban felmerült költségein felül köteles
viselni az említett eljárásokban a felperesnél felmerült költségek felét. A felperes maga viseli az Elsőfokú Bíróság és a
Közszolgálati Törvényszék előtti eljárásban felmerült saját költségeinek felét. Az Axa Belgium, a Bizottság kérelmeinek támogatására
beavatkozó fél maga viseli saját költségeit.
Összefoglaló
Eljárás – Költségek – A másik fél magatartásával indokolt elállás
(Az Elsőfokú Bíróság eljárási szabályzata, 87. cikk, 5. §; a Közszolgálati Törvényszék eljárási szabályzata, 122. cikk)
Az Elsőfokú Bíróság eljárási szabályzata 87. cikke 5. §‑ának első bekezdése értelmében – amely mutatis mutandis alkalmazandó a Közszolgálati Törvényszék előtt folyamatban lévő ügyekre ez utóbbi saját eljárási szabályzatának hatálybalépéséig –
a Közszolgálati Törvényszék a keresetétől vagy a kérelmétől elálló felet kötelezi a költségek viselésére, ha a másik fél ezt
az elállásra vonatkozó észrevételeiben kéri. A keresetétől vagy a kérelmétől elálló fél kérelmére azonban a Közszolgálati
Törvényszék a másik felet kötelezi a költségek viselésére, ha ez a másik fél magatartása alapján indokoltnak látszik.
Mindazonáltal a költségek megosztásának van helye az intézmény olyan határozatát követő elállás esetén, amelyben az intézmény
négy év elteltével vizsgálja felül a megbetegedés foglalkozási eredete elismerésének megtagadását, amely ellen az érdekelt
keresetet indított, ha az elállást csupán három munkanappal a tárgyalás előtt, és közel egy évvel az említett határozat után
jelentették be, és az intézménynek fellebbezést követően ugyanezen ügyben igazat adtak.
(lásd a 10–14. pontot)